2003R1082 — DA — 06.12.2010 — 002.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS FORORDNING (EF) Nr. 1082/2003 af 23. juni 2003 om gennemførelsesbestemmelser til Europa-Parlamentets og Rådets forordning (EF) nr. 1760/2000 for så vidt angår mindstekrav til den kontrol, der skal foretages i forbindelse med ordningen for identifikation og registrering af kvæg (EØS-relevant tekst) (EFT L 156, 25.6.2003, p.9)

Ændret ved:









▼B

KOMMISSIONENS FORORDNING (EF) Nr. 1082/2003

af 23. juni 2003

om gennemførelsesbestemmelser til Europa-Parlamentets og Rådets forordning (EF) nr. 1760/2000 for så vidt angår mindstekrav til den kontrol, der skal foretages i forbindelse med ordningen for identifikation og registrering af kvæg

(EØS-relevant tekst)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 1760/2000 af 17. juli 2000 om indførelse af en ordning for identifikation og registrering af kvæg og om mærkning af oksekød og oksekødsprodukter og om ophævelse af Rådets forordning (EF) nr. 820/97 ( 1 ), særlig artikel 10, litra d), og ud fra følgende betragtninger: (1) Kommissionens forordning (EF) nr. 2630/97 af 29. december 1997 om gennemførelsesbestemmelser til Rådets forordning (EF) nr. 820/97 for så vidt angår mindstekrav til den kontrol, der skal foretages i forbindelse med ordningen for identifikation og registrering af kvæg ( 2 ) er blevet ændret væsentligt ved flere lejligheder ( 3 ). Forordningen bør af klarheds- og rationaliseringshensyn kodificeres. (2) Der bør fastsættes mindstekrav til den kontrol, der skal foretages, for at ordningen for identifikation og registrering af kvæg kan blive gennemført korrekt. (3) Medlemsstaternes kompetente myndighed bør føre kontrol på grundlag af en risikoanalyse. I risikoanalysen bør der tages hensyn til alle relevante faktorer, herunder navnlig folke- og dyresundhedsforhold. (4) I princippet bør alle dyrene på en bedrift indgå i kontrollen. I de tilfælde, hvor det af praktiske årsager ikke er muligt at samle dyrene på bedriften inden for 48 timer, kan den kompetente myndighed imidlertid fastsætte en passende stikprøvekontrol. (5) Hver medlemsstats kompetente myndighed bør føre kontrol på stedet, normalt uanmeldt, som fastsat i Rådets forordning (EØF) nr. 3508/92 af 27. november 1992 om et integreret system for forvaltning og kontrol af visse EF-støtteordninger ( 4 ), senest ændret ved Kommissionens forordning (EF) nr. 495/2001 ( 5 ). (6) Hver medlemsstat bør forelægge en årlig rapport for Kommissionen med oplysninger om gennemførelsen af kontrollen. (7) Kommissionen bør til brug for medlemsstaterne udarbejde en model for en sådan rapport. (8) De i denne forordning fastsatte foranstaltninger er i overensstemmelse med udtalelse fra Komitéen for Den Europæiske Udviklings- og Garantifond for Landbruget — ud fra følgende betragtninger: UDSTEDT FØLGENDE FORORDNING:







Artikel 1

Den kontrol, der indgår i ordningen for identifikation og registrering af kvæg, skal mindst overholde de i artikel 2-5 fastsatte mindstekrav.

Artikel 2

▼M2

1. Den kompetente myndighed foretager hvert år kontrol, som skal omfatte mindst 3 % af bedrifterne.

2. Hvis den i stk. 1 nævnte kontrol afslører et betydeligt antal tilfælde af manglende overholdelse af forordning (EF) nr. 1760/2000, øges minimumskontrolsatsen dog i den efterfølgende årlige kontrolperiode.

▼B

3. De bedrifter, der skal kontrolleres af den kompetente myndighed, udvælges på grundlag af en risikoanalyse.

4. I risikoanalysen af den enkelte bedrift skal der især tages hensyn til:

a) antallet af dyr på bedriften, herunder oplysninger om alle dyr, der findes på og er identificeret på bedriften

b) folke- og dyresundhedsforhold, navnlig tidligere sygdomsudbrud

c) det beløb, som bedriften årligt gør krav på og/eller får udbetalt i kvægpræmier, sammenholdt med det beløb, der blev udbetalt det foregående år

d) væsentlige ændringer i forhold til tidligere år

e) resultaterne af tidligere års kontrol, især spørgsmålet om: i) hvorvidt bedriftslisten føres korrekt, jf. Kommissionens forordning (EF) nr. 2629/97 ( 6 ) ii) hvorvidt passene for dyrene på bedriften er i orden, jf. forordning (EF) nr. 2629/97

f) om dataene videresendes korrekt til myndighederne

g) andre kriterier, som skal fastsættes af medlemsstaterne.

5. For hver kontrol udarbejdes der på nationalt niveau en standardiseret rapport med oplysninger om kontrolresultaterne og eventuelle utilfredsstillende forhold, begrundelsen for kontrollen og de tilstedeværende personer. Producenten eller dennes repræsentant skal have mulighed for at underskrive rapporten og eventuelt fremsætte bemærkninger til den.

6. De i stk. 5 nævnte rapporter skal, når de har konstateret overtrædelser af forordning (EF) nr. 1760/2000, straks sendes til de myndigheder, der har ansvaret for anvendelsen af Kommissionens forordning (EF) nr. 2419/2001 ( 7 ).

▼M2

Artikel 3

Den kompetente myndighed kontrollerer identifikationen af alle dyr på bedriften.

Hvis antallet af dyr på bedriften overstiger 20, kan den kompetente myndighed dog vælge at kontrollere identifikationsmærkerne på et repræsentativt udsnit af dyrene i overensstemmelse med internationalt anerkendte standarder, forudsat at antallet af kontrollerede dyr er tilstrækkeligt til at påvise en manglende overholdelse af forordning (EF) nr. 1760/2000 på 5 % blandt brugerne af de pågældende dyr, med et konfidensniveau på 95 %.

▼B

Artikel 4

Kontrolbesøg på stedet skal normalt være uanmeldte. Et eventuelt forvarsel skal begrænses til det strengt nødvendige og må normalt ikke overstige 48 timer.

Artikel 5

1. Hver medlemsstat udarbejder en rapport til Kommissionen inden den ►M1 31. august ◄ hvert år med oplysninger om:

a) antallet af bedrifter i den pågældende medlemsstat

▼M2

b) antallet af bedrifter, der er blevet kontrolleret

▼B

c) antallet af dyr, der er blevet kontrolleret

d) eventuelle overtrædelser

e) eventuelle sanktioner, der er pålagt i overensstemmelse med artikel 22 i forordning (EF) nr. 1760/2000.

2. De oplysninger, der omhandles i stk. 1, fremsendes til Kommissionen i overensstemmelse med bilag I.

Artikel 6

Forordning (EF) nr. 2630/97 ophæves.

Henvisninger til den ophævede forordning gælder som henvisninger til nærværende forordning og læses efter sammenligningstabellen i bilag III.

Artikel 7

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

▼M2









BILAG I

Rapport om resultaterne af kontrol foretaget i henhold til afsnit I i forordning (EF) nr. 1760/2000

1. Generelle oplysninger om bedrifter og dyr







Samlet antal bedrifter i medlemsstaten ved rapporteringsperiodens begyndelse (1) Samlet antal kontrollerede bedrifter i rapporteringsperioden Samlet antal dyr registeret i medlemsstaten ved rapporteringsperiodens begyndelse (1) Samlet antal kontrollerede dyr i rapporteringsperioden (1) Eller anden national referencedato til brug i dyrestatistikker.

2. Manglende overholdelse af forordning (EF) nr. 1760/2000







Bedrifter med manglende overholdelse

3.



Sanktioner pålagt i overensstemmelse med Kommissionens forordning (EF) nr. 494/98 (1) Berørte dyr Berørte bedrifter 1. Begrænsning af flytningen af individuelle dyr 2. Begrænsning af flytningen af alle dyr på bedriften 3. Destruktion af dyr I alt (1) EFT L 60, 28.2.1998, p. 78.

▼B









BILAG II

Ophævet forordning med ændringer

— Kommissionens forordning (EF) nr. 2630/97 (EFT L 354 af 30.12.1997, s. 23)

— Kommissionens forordning (EF) nr. 132/1999 (EFT L 17 af 22.1.1999, s. 20)

— Kommissionens forordning (EF) nr. 1898/2000 (EFT L 228 af 8.9.2000, s. 22).









BILAG III







Sammenligningstabel Forordning (EF) nr. 2630/97 Nærværende forordning Artikel 1 Artikel 1 Artikel 2, stk. 1 Artikel 2, stk. 1 Artikel 2, stk. 2 Artikel 2, stk. 2 Artikel 2, stk. 3 Artikel 2, stk. 3 Artikel 2, stk. 4, litra a) Artikel 2, stk. 4, litra a) Artikel 2, stk. 4, litra b) Artikel 2, stk. 4, litra b) Artikel 2, stk. 4, litra c) Artikel 2, stk. 4, litra c) Artikel 2, stk. 4, litra d) Artikel 2, stk. 4, litra d) Artikel 2, stk. 4, litra e), første led Artikel 2, stk. 4, litra e), nr. i) Artikel 2, stk. 4, litra e), andet led Artikel 2, stk. 4, litra e), nr. ii) Artikel 2, stk. 4, litra f) Artikel 2, stk. 4, litra f) Artikel 2, stk. 4, litra g) Artikel 2, stk. 4, litra g) Artikel 2, stk. 5 Artikel 2, stk. 5 Artikel 2, stk. 6 Artikel 2, stk. 6 Artikel 3 Artikel 3 Artikel 4 Artikel 4 Artikel 5 Artikel 5 — Artikel 6 Artikel 6 Artikel 7 Bilag Bilag I — Bilag II — Bilag III